**Jeszenszky Danó (1824-1906)**

Élete:

[Losoncon](https://hu.wikipedia.org/wiki/Losonc) született. Iskoláit Losoncon, [Selmecbányán](https://hu.wikipedia.org/wiki/Selmecb%C3%A1nya) és [Pozsonyban](https://hu.wikipedia.org/wiki/Pozsony) végezte. Itt [1844](https://hu.wikipedia.org/wiki/1844)-ben [Petőfi Sándor](https://hu.wikipedia.org/wiki/Pet%C5%91fi_S%C3%A1ndor) lakótársa volt.

Az ügyvédi vizsgát [1848](https://hu.wikipedia.org/wiki/1848)-ban tette le. Az 1847-48. [pozsonyi országgyűlésen](https://hu.wikipedia.org/wiki/Pozsonyi_orsz%C3%A1ggy%C5%B1l%C3%A9s) gróf [de la Motte Károly](https://hu.wikipedia.org/w/index.php?title=De_la_Motte_K%C3%A1roly&action=edit&redlink=1) [követe](https://hu.wikipedia.org/w/index.php?title=K%C3%B6vet&action=edit&redlink=1) (absentium ablegatus) volt. A szabadságharc alatt a nógrádi nemzetőri zászlóaljnál főhadnagy volt s részt vett a [schwechati csatában](https://hu.wikipedia.org/wiki/Schwechati_csata). Később [Debrecenben](https://hu.wikipedia.org/wiki/Debrecen) a pénzügyi minisztériumban [fogalmazóként](https://hu.wikipedia.org/w/index.php?title=Fogalmaz%C3%B3&action=edit&redlink=1) szolgált, majd [Losonc](https://hu.wikipedia.org/wiki/Losonc" \o "Losonc)város [térparancsnoka](https://hu.wikipedia.org/w/index.php?title=T%C3%A9rparancsnok&action=edit&redlink=1" \o "Térparancsnok (a lap nem létezik)) lett. Midőn az oroszok [1849](https://hu.wikipedia.org/wiki/1849) augusztusában felégették a várost, menekülni volt kénytelen. Visszatérte után a Losoncon működő polgári s katonai vegyes vizsgáló bíróság elé állíttatott, de a közben kiadott amnesztia folytán a vád alól felmentetett.

[1852](https://hu.wikipedia.org/wiki/1852). január 1-jén nősült. Felesége Tóth Vilma volt. Fia [Jeszenszky Sándor](https://hu.wikipedia.org/wiki/Jeszenszky_S%C3%A1ndor_(jog%C3%A1sz)) (1852-1917) államtitkár, és Jeszenszky István (1873-?) bölcseleti doktor, magyar és latin nyelv és irodalom tanára.

A szabadságharc után, mint "kompromittált egyén" [Balassagyarmaton](https://hu.wikipedia.org/wiki/Balassagyarmat) volt ügyvéd, hol 22 évig működött és [takarékpénztárt](https://hu.wikipedia.org/w/index.php?title=Takar%C3%A9kp%C3%A9nzt%C3%A1r&action=edit&redlink=1) alapított. Az ügyvédi kamarák felállításakor a balassagyarmati ügyvédi kamara megválasztotta elnökévé. [1875](https://hu.wikipedia.org/wiki/1875)-ben közjegyzőnek neveztetett ki, [1879](https://hu.wikipedia.org/wiki/1879" \o "1879)-ben pedig hasonló minőségben Budapestre helyeztetett át.

Munkássága:

A [Petőfi Társaság](https://hu.wikipedia.org/wiki/Pet%C5%91fi_T%C3%A1rsas%C3%A1g) tagjának választotta, egyben e társaság pénztárnoka is lett. Költeményeket írt a [Szivárványba](https://hu.wikipedia.org/wiki/Sziv%C3%A1rv%C3%A1ny) ([1844](https://hu.wikipedia.org/wiki/1844)), a [Pesti Divatlapba](https://hu.wikipedia.org/wiki/Pesti_Divatlap) (1848) és melléklapjába, a [Nemzetőrbe](https://hu.wikipedia.org/wiki/Nemzet%C5%91r) (1848).

Alapító szerkesztője volt a [balassagyarmati](https://hu.wikipedia.org/wiki/Balassagyarmat) [Felvidéki Magyar Közlöny](https://hu.wikipedia.org/w/index.php?title=Felvid%C3%A9ki_Magyar_K%C3%B6zl%C3%B6ny&action=edit&redlink=1) című lapnak, melynek [1862](https://hu.wikipedia.org/wiki/1862). július 1.-[1863](https://hu.wikipedia.org/wiki/1863). április 21. között, összesen 31 száma jelent meg, majd a lap megszűnt.

Losonc történetét és az oroszok általi feldúlását írta meg a [Vahot Imre](https://hu.wikipedia.org/wiki/Vahot_Imre" \o "Vahot Imre) által kiadott [Losonczi Phönixbe](https://hu.wikipedia.org/w/index.php?title=Losonczi_Ph%C3%B6nix&action=edit&redlink=1) ([1851](https://hu.wikipedia.org/wiki/1851)), és a [Vasárnapi Ujságba](https://hu.wikipedia.org/wiki/Vas%C3%A1rnapi_Ujs%C3%A1g_(hetilap,_1854%E2%80%931921)) ([1859](https://hu.wikipedia.org/wiki/1859" \o "1859)). Leveleket írt Nógrádból a [Budapesti Hírlapba](https://hu.wikipedia.org/wiki/Budapesti_H%C3%ADrlap) ([1854](https://hu.wikipedia.org/wiki/1854). 340. sz.), a [Hölgyfutárba](https://hu.wikipedia.org/wiki/H%C3%B6lgyfut%C3%A1r_(foly%C3%B3irat,_1849%E2%80%931864)) ([1861](https://hu.wikipedia.org/wiki/1861). 50. szám) és a [Honba](https://hu.wikipedia.org/w/index.php?title=Hon&action=edit&redlink=1) ([1865](https://hu.wikipedia.org/wiki/1865" \o "1865). 227. szám).

Utóbb költeményei [Temérdek](https://hu.wikipedia.org/w/index.php?title=Tem%C3%A9rdek&action=edit&redlink=1) névvel jelentek meg a fővárosi lapokban és folyóiratokban. Ez utalás származására, ugyanis a [Turóc vármegyei](https://hu.wikipedia.org/wiki/Tur%C3%B3c_v%C3%A1rmegye) eredetű [kisjeszerni Jeszenszky család](https://hu.wikipedia.org/wiki/Jeszenszky_csal%C3%A1d" \o "Jeszenszky család) legrégebbi ismert őse [járdáni Temérdek András](https://hu.wikipedia.org/w/index.php?title=J%C3%A1rd%C3%A1ni_Tem%C3%A9rdek_Andr%C3%A1s&action=edit&redlink=1" \o "Járdáni Temérdek András (a lap nem létezik)) volt, aki [1255](https://hu.wikipedia.org/wiki/1255)-ben kapott nemességet [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) királytól.

Forrás:

https://hu.wikipedia.org/wiki/Jeszenszky\_Danó